stanford-oval/wikipedia huggingface dataset:
Sapphire (1651)

| Sapphire |
| --- | --- |

Aluksen vaiheet
Rakentaja:  Deptfordin telakka
Laskettu vesille:  1651
Palveluskäyttöön:  1651
Poistui palveluskäytöstä:  ajettu kakrille 1670
Tekniset tiedot
Uppouma:  442 bm
Pituus:  30,48 m (köli)
Leveys:  8,79 m
Syväys:  3,58 m
Miehistöä:  140
Aseistus
Aseistus:  38 tykkiä
Sapphire oli Englannin tasavallan laivaston vuonna 1651 vesillelaskettu 38-tykkinen neljännen luokan linjalaiva.
Valmistus

Alus tilattiin Deptfordin telakalta, jossa rakennustöistä vastasi Peter Pett. Se laskettiin vesille vuonna 1651. Aluksen valmistuskustannukset olivat 2 873 puntaa.
Palvelus

Alus otettiin palvelukseen 1651 päällikkönään Robert Moulton. Ensimmäisessä Englannin–Hollannin sodassa alus osallistui 19. toukokuuta 1652 Doverin taisteluun ja 29. marraskuuta Dungenessin taisteluun. Vuoden lopulla aluksen päälliköksi tuli William Hill. Alus osallistui 18. helmikuuta 1653 Portlandin taisteluun.
Alus ajoi karille 31. maaliskuuta 1670 Sisiliassa paetessaan kapteenin neljäksi algerialaiseksi merirosvoalukseksi olettamaa alusta, jottei joutuisi vihollisen käsiin. Alukset eivät kuitenkaan olleet merirosvoaluksia, ja Pearce sekä hänen ensimmäinen luutnanttinsa Andrew Logan ammuttiin pelkuruudesta 26. elokuuta Deptfordissa.
Simo (täsmennyssivu)

Simo tarkoittaa seuraavia asioita:
Simo, kunta Suomessa
Simon rautatieasema, liikennepaikkalyhenne Sim,  rautatieliikennepaikka Suomessa
Simo, miehen etunimi
Simo, sukunimenä:
Anna Simó (s. 1968), katalonialainen poliitikko
Gabriel Simo (1937–2017), kamerunilainen katolinen piispa
Samu-Petri Simo (s. 1978), suomalainen moukarinheittäjä
Siskot ja Simot, vanhuksille suunnattuja tapahtumia järjestävä luovan välittämisen yhteisö
Simojoki, joki
Simojärvi, Simojoen alkulähde Ranualla
Simonkylä, kaupunginosa Vantaalla
Simonkylä, kylä Simossa
Simo Goes Poing, vuonna 1992 julkaistu elektronisen musiikin kappale.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Simo”, voi hakea sivunnimihaulla, laajalla sivunnimihaulla tai tekstihaulla.
Retkikunta 16

Retkikunta 16 (engl. Expedition 16) oli Kansainvälisen avaruusaseman 16. miehistö.
Miehistö > Ensimmäinen jakso: lokakuu 2007

| Nimi | Työtehtävä | Avaruusjärjestö/organisaatio | Kotimaa |
| --- | --- | --- | --- |
| Peggy Whitson (2) | Komentaja | NASA |  Yhdysvallat |
| Juri Malentšenko (4) | Lentoinsinööri | Roskosmos |  Venäjä |
| Clayton Anderson (1) | Lentoinsinööri | NASA |  Yhdysvallat |
Miehistö > Toinen jakso: lokakuu 2007 - helmikuu 2008

| Nimi | Työtehtävä | Avaruusjärjestö/organisaatio | Kotimaa |
| --- | --- | --- | --- |
| Peggy Whitson (2) | Komentaja | NASA |  Yhdysvallat |
| Juri Malentšenko (4) | Lentoinsinööri | Roskosmos |  Venäjä |
| Daniel Tani (2) | Lentoinsinööri | NASA |  Yhdysvallat |
Miehistö > Kolmas jakso: helmikuu 2008 - maaliskuu 2008

| Nimi | Työtehtävä | Avaruusjärjestö/organisaatio | Kotimaa |
| --- | --- | --- | --- |
| Peggy Whitson (2) | Komentaja | NASA |  Yhdysvallat |
| Juri Malentšenko (4) | Lentoinsinööri | Roskosmos |  Venäjä |
| Léopold Eyharts (2) | Lentoinsinööri | ESA |  Ranska |
Miehistö > Neljäs jakso: kesäkuu 2008 - lokakuu 2008

| Nimi | Työtehtävä | Avaruusjärjestö/organisaatio | Kotimaa |
| --- | --- | --- | --- |
| Peggy Whitson (2) | Komentaja | NASA |  Yhdysvallat |
| Juri Malentšenko (4) | Lentoinsinööri | Roskosmos |  Venäjä |
| Garrett Reisman (1) | Lentoinsinööri | NASA |  Yhdysvallat |
Numero nimen jälkeen ilmaisee henkilön avaruuslentojen määrän, tässä kuvattu lento mukaan luettuna.
Varamiehistö

| Nimi | Työtehtävä | Avaruusjärjestö/organisaatio | Kotimaa |
| --- | --- | --- | --- |
| Michael Fincke (Whitsonin varamies) | Komentaja | NASA |  Yhdysvallat |
| Saližan Šaripov (Malentšenkon varamies) | Lentoinsinööri | Roskosmos |  Venäjä |
| Gregory Chamitoff (Andersonin varamies) | Lentoinsinööri | NASA |  Yhdysvallat |
| Sandra Magnus (Tanin varamies) | Lentoinsinööri | NASA |  Yhdysvallat |
| Frank De Winne (Eyhartsin varamies) | Lentoinsinööri | ESA |  Belgia |
| Timothy Kopra (Reismanin varamies) | Lentoinsinööri | NASA |  Yhdysvallat |
Wikimedia Commonsissa on kuvia tai muita tiedostoja aiheesta .
Kansainvälinen avaruusasema (ISS)()
Serbian radikaalipuolue

Serbian radikaalipuolue (serb. Српска радикална странка, Srpska radikalna stranka), SRS, on nationalistinen ja venäläismielinen serbialainen puolue. Se muodostettiin 1991, kun Kansan radikaalipuolue ja Serbian četnikkiliike yhdistyivät. Se tukee Suur-Serbian ajatusta ja pitää itseään četnikkien perinteen vaalijana.
Vuosina 1998–2000 SRS muodosti hallituksia Slobodan Miloševićin Serbian sosialistisen puolueen kanssa, mutta oli myös ajoittain oppositiossa. Sen johtaja Vojislav Šešelj vangittiin 1994. Vuodesta 2003 hän on ollut oikeudenkäynnissä Haagissa Entisen Jugoslavian kansainvälisessä rikostuomioistuimessa. Oikeudenkäynnin oli määrä loppua vuonna 2009, mutta muutama tuntia ennen loppua häntä vastaan nostettiin uusi syyte, tällä kertaa oikeuden halventamisesta ja se keskeytti jo meneillään olleen prosessin. Hän on vieläkin Haagissa, vaikka oikeus ei ole onnistunut tuomitsemaan häntä syylliseksi. Hän otti osaa puolueen puolisotilaallisen siiven, Valkoisten kotkien toimintaan Bosnian sodan aikana. Puolue ei ole valinnut uutta johtajaa, vaan puoluetta johtaa varajohtaja Tomislav Nikolić.
Vuoden 2003 vaaleissa SRS sai 27,6 % äänistä eniten paikkoja, 82 250:stä Vuoden 2007 vaaleissa se sai 81 paikkaa ja julistautui voittajaksi.
Nikolić voitti yhden presidentinvaaleista, joiden tulos mitätöitiin lain mukaan alle 50 % äänioikeutetuista käytyä äänestämässä. Vuoden 2004 presidentinvaaleissa hän sai ensimmäisellä kierroksella eniten ääniä, mutta hävisi toiselle kierroksella Boris Tadićille. Nikolić oli lyhytaikaisesti Serbian parlamentin puhemiehenä 8.–13. toukokuuta 2007, mutta joutui eroamaan.
Radikaalipuolue kannattaa YK:n päätöslauselman 1244 voimaanpanoa, joka sallisi Serbian poliisin ja armeijan suojella Serbian kansalaisia Kosovon maakunnassa, joka on YK:n hallinnassa.
Aiheesta muualla

Kuvia tai muita tiedostoja aiheesta Serbian radikaalipuolue Wikimedia Commonsissa
Show

Show voi tarkoittaa ainakin seuraavia:
Show, The Curen albumi
Show, The Jesus Lizardin albumi
Eric Show, yhdysvaltalainen baseballin pelaaja
Show Luo, taiwanilainen näyttelijä ja laulaja.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Show”, voi hakea sivunnimihaulla, laajalla sivunnimihaulla tai tekstihaulla.
Show Me Your Soul

| ”Show Me Your Soul” Red Hot Chili Peppers |
| --- | --- | --- |

Singlen tiedot
 Albumilta: Pretty Woman soundtrack
 Äänitetty : 1989
 Julkaistu: 1990
 Tuottaja(t): John Norwood Fisher
 Tyylilaji: funk rock, funk metal
 Kesto: 04.22
 Levy-yhtiö: EMI
Red Hot Chili Peppersin muut singlet
| ”Taste the Pain” 1989 | ”Show Me Your Soul” 1990 | ”Give It Away” 1991 |
Show Me Your Soul on Red Hot Chili Peppersin kappale, joka esiintyi ensimmäisen kerran singlen Taste the Pain b-puolena vuonna 1989. Kappale tunnetaan paremmin elokuvan Pretty Woman -soundtrackina. Kappale on myös Red Hot Chili Peppersin toisen singlen (Knock Me Down) b-puoli. Singlenä kappale julkaistiin vuonna 1992. Soundtrackin promo menestyi hyvin, ollen kymmenes Alternative Songs -musiikkilistalla
Kappale löytyy myös bändin vuonna 1992 ilmestyneeltä What Hits!?-kokoelmalevyltä ja on myös saman albumin DVD-versiossa.
Kappaleesta tehtiin myös musiikkivideo vuonna 1990. Video on hyvin samankaltainen singlen Higher Ground musiikkivideon kanssa.
ShowBiz Pizza Place

| ShowBiz Pizza Place |
| --- | --- |

Sijainti:  Irving, Texas, Yhdysvallat
Avattu:  1980
Suljettu:  1992 (yhdistyi Chuck E. Cheese’s-ketjun kanssa)
Tyyppi:  Pizzeria
Paikkoja:  200
ShowBiz Pizza Place oli Robert L. Brockin vuonna 1980 perustama ravintolaketju, jossa tarjoiltiin pääasiallisesti pizzaa. ShowBiz Pizza Place oli Chuck E. Cheese’s -ravintolaketjun (Pizza Time Theatre) suurin kilpailija. Kaksi ravintolaa kuitenkin yhdistyivät vuonna 1992, jolloin syntyi ShowBiz Pizza Time, Inc.

Wikimedia Commonsissa on kuvia tai muita tiedostoja aiheesta .
Rob Raco

| Rob Raco> Henkilötiedot |
| --- | --- |
Koko nimi:  Robert Joseph Raco
Syntynyt: 26. marraskuuta 1989 (ikä 34) Windsor, Kanada
Ammatti:  Näyttelijä, muusikko, malli
Näyttelijä
Aktiivisena:  2013-
Merkittävät roolit:  Riverdale "Joaquin DeSantos", Supernatural "Clark Barker"
Aiheesta muualla
IMDb 
Robert Joseph Raco (s. 26. marraskuuta 1989) paremmin tunnettu hänen lempinimestään Rob Raco on näyttelijä, muusikko ja malli yrityksestä nimeltä CUE AGENCY. Rob on Essex County Drumsin omistaja, joka on Kanadassa toimiva räätälöity rumpuvalmistaja, jonka hän ja hänen isänsä loivat vuonna 2005. Hänet tunnetaan rooleistaan sarjoissa "Riverdale" jossa hän näyttelee Joaquin DeSantosia, sekä "Supernatural" jossa hän näyttelee Clark Barkerkia.
Elämäkerta

Rob Raco syntyi Windsor, Ontario, Kanadassa. Hänen äitinsä, Linda (De Paoli) oli visuaalinen taiteilija ja lukion opettaja, ja hänen isänsä, John Raco oli rakennusinsinööri ja musikaalirumpujen rakentaja. Hänellä on yksi vanhempi sisar nimeltä Argelia. Rob on suhteessa Emily nimisen naisen kanssa.
Lapsena Raco kiinnostui todella paljon rummuista. Myöhemmin hän äänitti ja kierteli ammatillisesti eri Kanadalaisten musiikki ryhmien kanssa. Hänen ihailunsa näyttelijä maailmalle tuli yhtäkkiä, kun hän muutti Los Angelesiin kaksikymppisenä jatkaakseen suurempaa musiikillista uraa. Siellä hän opiskeli legendaarisen näyttelijävalmentaja Eric Morrisin intensiivisessä menetelmäkoulutuksessa.
Filmografia

| Vuosi | Nimi | Rooli |
| --- | --- | --- |
| 2013 | Second Chances | Juhlissa kävijä #1 |
| 2013 | No Scratches | Johtaja |
| 2014 | Beyond The Lights | Lava manageri |
| 2014 | My Crazy Love | Ricky |
| 2015 | Throb | Casey |
| 2015 | The Snow Men | James |
| 2015 | Ted 2 | Pussaava pariskunta |
| 2016 | Drowning | Marcus |
| 2016 | Peaks & Valleys | Rob |
| 2016 | Glass Doors | John |
| 2016 | Occulta Metu | Bradley |
| 2017 | Wasted Bliss | Trevor |
| 2017 | Supernatural | Clark Barker |
| 2017-2018 | Riverdale | Joaquin DeSantos |
|  | Perpetual Motion | Renzo |
|  | Hammer of the Gods | Eric |
Sosiaalinen media

Instagram
Twitter
Facebook
Smoke on the Water

| ”Smoke on the Water” Deep Purple |
| --- | --- | --- |

Singlen tiedot
 Albumilta: Machine Head
 Julkaistu: toukokuu 1973
 Tuottaja(t): Deep Purple
 Tyylilaji: hard rock
 Kesto: 03.54 (singleversio)
 Levy-yhtiö:  Purple Records   Warner Bros. Records
Deep Purplen muut singlet
| ”Never Before” 1972 | ”Smoke on the Water” 1973 | ”Woman from Tokyo” 1973 |
”Smoke on the Water” on Deep Purple -yhtyeen vuonna 1972 julkaistu hard rock -kappale sen kuudennelta studioalbumilta Machine Head. Singlenä se ilmestyi toukokuussa 1973.
Kappaleen sanoitus perustuu tositapahtumiin. Deep Purple saapui vuoden 1971 joulukuussa Montreux’ssa Sveitsissä The Rolling Stones -yhtyeen liikkuvassa levytysstudiossa pidettävään sessioon. Deep Purple saapui kaupunkiin illalla.
Kasinon teatterissa oli levytystä edeltävänä iltana Frank Zappan ja The Mothers of Invention -yhtyeen konsertti. Siellä syttyi  tulipalo, jonka väitetään aiheutuneen innokkaan fanin laukaisemasta valopistoolin ammuksesta. Tähän viittaavat laulun sanat ”Some stupid with a flare gun, burned the place to the ground”. Koko kasino tuhoutui tulipalossa.
Yhtyeen onneksi se oli jättänyt studion pystytyksen seuraavalle päivälle, sillä muuten kaikki äänityskalusto olisi tuhoutunut tulipalossa. Levy nauhoitettiin sittemmin Grand Hotellissa, kuten sanoituskin kertoo. Ilman kerrottuja tapahtumia ”Smoke on the Water” olisi jäänyt todennäköisesti syntymättä.
Yhtyeen jäsenet eivät aluksi pitäneet kappaletta erityisen hyvänä[lähde? ], mutta se julkaistiin kuitenkin lopulta singlenä vuonna 1973. Kappale on myös julkaistu useilla Deep Purplen kokoelmilla ja kappaleesta on sittemmin muodostunut yksi merkittävimmistä rock-kappaleista. Se kuuluu usein aloittelevan kitaristin ensimmäisiin harjoituksiin.
Vuonna 2004 Rolling Stone -musiikkilehti sijoitti ”Smoke on the Waterin” The 500 Greatest Songs of All Time (”500 parasta kappaletta kautta aikojen”) listalla kappaleen sijalle 426.
Aiheesta muualla

Deep Purple - Smoke On The Water (Live) YouTubessa.
Sinfonia nro 4

Sinfonia nro 4 voi tarkoittaa:
Sinfonia nro 4, Kalevi Ahon sinfonia
Sinfonia nro 4, Ludwig van Beethovenin sinfonia
Sinfonia nro 4, Johannes Brahmsin sinfonia
Sinfonia nro 4, Anton Brucknerin sinfonia
Sinfonia nro 4, Antonín Dvořákin sinfonia
Sinfonia nro 4, Gustav Mahlerin sinfonia
Sinfonia nro 4, Felix Mendelssohn Bartholdyn sinfonia
Sinfonia nro 4, Sergei Prokofjevin sinfonia
Sinfonia nro 4, Franz Schubertin sinfonia
Sinfonia nro 4, Robert Schumannin sinfonia
Sinfonia nro 4, Jean Sibeliuksen sinfonia
Sinfonia nro 4, Dmitri Šostakovitšin sinfonia
Sinfonia nro 4, Pjotr Tšaikovskin sinfonia.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Sinfonia nro 4”, voi hakea sivunnimihaulla, laajalla sivunnimihaulla tai tekstihaulla.
Sinikka Kouvo

Aino Sinikka Kouvo (17. lokakuuta 1953 Kuusjärvi) on suomalainen arkkitehti.
Henkilöhistoria

Kouvo syntyi geologi Joel Antti Olavi Kouvon ja varanotaari Aino Pyykkösen perheeseen. Hän kirjoitti ylioppilaaksi 1972 ja valmistui arkkitehdiksi Teknillisestä korkeakoulusta 1982. Kouvo perusti samana vuonna arkkitehtuuritoimiston miehensä Erkki Partasen kanssa. Kouvo on saanut muun muassa Rakennus- ja yhdyskuntasuunnitelun valtionpalkinnon 1988 ja Euro-Belgian arkkitehtuuripalkinnon 1998. Useita Kouvon yhdessä Partasen kanssa tekemiä suunnitelmia on palkittu ja lunastettu arkkitehtilpailuissa. Kouvolle myönnettiin taiteilijaeläke vuonna 2018.
Töitä

Kouvon puolisonsa kanssa suunnittelemia rakennuksia ovat muun muassa seuraavat:
Kaukametsän kongressi- ja kulttuurikeskus, Kajaani, 1988 (palkittiin rakennus- ja yhdyskuntasuunnittelun valtionpalkinnolla)
Virastotalo, Pihtipudas, 1990
Kiinteistöosakeyhtiö Purjekallio, Helsinki, 1991
Oikeus- ja poliisitalo, Kuopio, 1992
Virastokeskus, Kankaanpää, 1992
Taidekeskus, Kankaanpää, 1995
Suomen suurlähetystön ja residenssin muutostyöt, Vilna, 1996
Kainuun musiikkiopisto, Kajaani, 1998
Suomenojan ruotsinkielinen peruskoulu ja päiväkoti, Espoo, 2002
Lehtisaaren päiväkoti ja koulu, Helsinki, 2010
Aiheesta muualla

Arkkitehtuuritoimisto Kouvo & Partasen kotisivut (Viitattu 15.10.2016)
Sorin Sirkus

Sorin Sirkuksen toimitilat Vihiojassa.
Sorin Sirkus on Tampereella toimiva nuorisosirkus. Se perustettiin vuonna 1985 kehittämään, ylläpitämään ja esittämään nuorten sirkustaidetta. Perusopetusta sirkustaiteessa Sorin Sirkus on antanut vuodesta 1993 alkaen.
Sirkuksessa on noin 250 oppilasta sekä neljä päätoimista opettajaa ja kymmenen viikoittaista tuntiopettajaa. Oppilaista koostuva esiintyvä ryhmä esiintyy isommissa ja pienemmissä tapahtumissa. Sorin Sirkuksen toimitilat sijaitsevat Tampereella Nekalan alueella Vihiojan kaupunginosassa.
Sorin Sirkus kuuluu Suomen Nuorisosirkusliittoon.
Palkinto

Vuonna 2010 Sorin Sirkus palkittiin lastenkulttuurin valtionpalkinnolla.
Aiheesta muualla

Sorin Sirkuksen verkkosivut
Sorin Sirkus Instagramissa
Kuvia vuoden 2014 joulushowsta - Poksi
Kuvia vuoden 2015 joulushowsta - Las Necalas
Kuvia vuoden 2016 joulushowsta - Enigma
Kuvia vuoden 2017 joulushowsta ("Kinahmi")
Kuvia vuoden 2018 joulushowsta ("SORIN SIRKUS")
Kuvia vuoden 2019 joulushowsta ("Soriferia")
Kuvia vuoden 2020 joulushowsta ("Soilu")
Sodankylän kihlakunta

Sodankylän kihlakunta muodostettiin vuoden 1996 kihlakuntauudistuksessa, ja se toimi vuoden 2007 loppuun. Kihlakuntaan kuului Sodankylän kunta. Kihlakunta sijaitsi Lapin läänissä.
Seamus Heaney

| Seamus Heaney |
| --- | --- |
 Seamus Heaney vuonna 2009.
Henkilötiedot
Syntynyt: 13. huhtikuuta 1939 Bellaghy, Pohjois-Irlanti
Kuollut: 30. elokuuta 2013 (74 vuotta) Dublin, Irlanti
Kansalaisuus:  irlantilainen
Kirjailija
Tuotannon kieli: englanti
Aikakausi:  1966 – nykyaika
Tyylilajit:  runous
 Nimikirjoitus
Palkinnot
  Nobelin kirjallisuuspalkinto (1995) 
Aiheesta muualla
Löydä lisää kirjailijoitaKirjallisuuden teemasivulta
Seamus Justin Heaney (13. huhtikuuta 1939 – 30. elokuuta 2013) oli irlantilainen runoilija. Hän oli eräs oman aikansa tunnetuimmista englanninkielisistä runoilijoista. Hänelle myönnettiin Nobelin kirjallisuuspalkinto 1995.
Heaney syntyi Pohjois-Irlannissa 1939 katolilaiseen perheeseen. Hän opiskeli Belfastin yliopistossa englantia ja kirjallisuutta, ja valmistui 1961[lähde? ]. Heaney toimi sen jälkeen ensin opettajana ja sitten luennoitsijana yliopistoissa. Hänen ensimmäinen runokokoelma julkaistiin 1966. Tämän jälkeen hän julkaisi lukuisia runoteoksia, joista läpimurtona pidetään erityisesti vuonna 1972 julkaistua Wintering Out -runokokoelmaa. Viimeinen Heaneyn teos julkaistiin 2010. Heaney sai Nobelin lisäksi työstään useita palkintoja kuten Whitbread-palkinnon runokokoelmasta The Spirit Level. Heaney toimi Harvardin yliopistossa runouden professorina vuodesta 1982 lähtien. Hän opetti Harvardin ohella myös Oxfordin yliopistossa vuosina 1989–1994 ja luennoi runoudesta useissa yhdysvaltalaisissa yliopistoissa kuten Berkeleyssä.
Heaneyn teokset kumpuavat Pohjois-Irlannissa vietetystä lapsuudesta ja Irlannin historiasta. Oman työnsä lisäksi hän käänsi vanhoja englanninkielisiä klassikoita nykyenglannille, muun muassa muinaisenglantilaisen eepoksen Beowulfin, josta hän sai myös Whitbread-palkinnon 1999.
Suomennetut kokoelmat

Ojanpiennarten kuningas.  Suomentanut ja valikoinut Jyrki Vainonen. WSOY, 1995.  ISBN 951-0-20685-7.
Ukkosvaloa.  Suomentanut ja valikoinut Jyrki Vainonen. WSOY, 1997.  ISBN 951-0-21859-6.
Soran ääniä: Seamus Heaneyn runoja.  Suomentanut ja valikoinut Jyrki Vainonen. WSOY, 2007.  ISBN 978-951-0-32293-2.
Aiheesta muualla

Kuvia tai muita tiedostoja aiheesta Seamus Heaney Wikimedia Commonsissa
Luettelo Seamus Heaneyn (Arkistoitu – Internet Archive) suomennetuista runoista, Lahden kaupunginkirjaston runotietokanta
Simmons

Simmons on muun muassa seuraavien henkilöiden sukunimi:
Andrelton Simmons (s. 1989), alankomaalainen baseballpelaaja
Benjamin ”Ben” Simmons (s. 1996), australialainen koripalloilija
William J. ”Bill” Simmons III (s. 1969), yhdysvaltalainen urheilutoimittaja ja kirjailija
Charles Simmons (1885–1945), brittiläinen voimistelija
Charles Simmons (1893–1975), brittiläinen poliitikko
Charles Simmons (1924–2017), yhdysvaltalainen kirjailija
Charles ”Chippy” Simmons (1878–1937), englantilainen jalkapalloilija
Daniel ”Diggy” Simmons, yhdysvaltalainen tosi-tv-esiintyjä, muotisuunnittelija ja räppäri
Floyd Simmons (1923–2008), yhdysvaltalainen kymmenottelija ja olympiamitalisti
Gene Simmons (alk. Chaim Witz, s. 1949), yhdysvaltalainen rock-artisti, näyttelijä ja liikemies
Jean Simmons (1929–2010), englantilainen näyttelijä
Rev Run (oik. Joseph Lloyd Simmons, s. 1964), yhdysvaltalainen rap-artisti
Jonathan Kimble Simmons (s. 1955), yhdysvaltalainen näyttelijä
Kimora Lee Simmons (o.s. Perkins, s. 1975), yhdysvaltalainen malli ja kirjailija
Lili Simmons (s. 1993), yhdysvaltalainen näyttelijä ja malli
Nicholas ”Nick” Simmons (s. 1989), yhdysvaltalainen muusikko, näyttelijä ja sarjakuvapiirtäjä
Milton Teagle ”Richard” Simmons (1948–2024), yhdysvaltalainen fitness-persoona ja näyttelijä
Russell Simmons (s. 1957), yhdysvaltalainen yrittäjä ja hyväntekijä
Sonny Simmons (1933–2021), yhdysvaltalainen jazz-alttosaksofonisti
William J. Simmons (1880–1945), yhdysvaltalainen toisen Ku Klux Klanin perustaja
Muuta

Gene Simmons, KISS-yhtyeen laulajabasistin Gene Simmonsin sooloalbumi
Sodankylä (täsmennyssivu)

Sodankylä voi tarkoittaa seuraavia asioita:
Sodankylä, Lapin maakunnassa sijaitseva Suomen kunta
2479 Sodankylä, paikkakunnan mukaan nimetty asteroidi
Sodankylä, Maj Karma -yhtyeen studioalbumi vuodelta 2004
”Sodankylä”, samannimisellä albumilla julkaistu kappale.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Sodankylä”, voi hakea sivunnimihaulla, laajalla sivunnimihaulla tai tekstihaulla.
Show Champion

| Show Champion> 쇼 챔피언 |
| --- | --- |
Tyyli:  musiikkiohjelma
Kestoaika:  80 min
Alkuperämaa:   Korean tasavalta
Verkko:   MBC M
Esitetty:  14. helmikuuta 2012 –
Tuotanto
Tuotantoyhtiö(t):  MBC
Aiheesta muualla
Virallinen sivusto
Show Champion on televisiokanava MBC M:n esittämä eteläkorealainen musiikkiohjelma.
Aiheesta muualla

Viralliset kotisivut
Steve Martland

Steve Martland (10. lokakuuta 1954 Liverpool – 6. toukokuuta 2013) oli brittiläinen säveltäjä.
Martland opiskeli Liverpoolin yliopistossa vuosina 1978–1981 ja sitten Louis Andriessenin johdolla Haagin kuninkaallisessa konservatoriossa. Lisäksi hän sai sävellysopetusta Gunther Schullerilta Massachusettsin Berkshire Music Centressa. Hän yhdisteli tyylissään minimalismia populaarimusiikille tyypillisempiin piirteisiin. Martland tuli tunnetuksi teoksestaan Babi Yar (kolmeen ryhmään jaotellulle suurelle orkesterille, 1983), jonka kantaesittivät samana päivänä toisistaan erillään Nicholas Cleoburyn johtamat Liverpoolin kuninkaalliset filharmonikot ja Leonard Slatkinin johtama St. Louisin sinfoniaorkesteri.
Myöhemmällä urallaan Martland sävelsi etenkin pienemmille, yleensä enintään kolmentoista soittajan kokoonpanoille, kuten jousikvartetille ja omalle vuonna 1992 perustamalleen, kansainvälisesti kiertäneelle Steve Martland Bandille. Martlandin tuotantoon kuuluu monia kuoroteoksia, kuten King's Singersille ja Evelyn Glennielle sävelletty Street Songs (1997). Martland sävelsi myös teoksia koreografioihin, ja hänen musiikkiaan käytettiin elokuvissa ja televisiossa. Hän itse ohjasi ja käsikirjoitti opettajaansa Louis Andriesseniä käsitelleen televisioelokuvan A Temporary Arrangement With the Sea (1992). Vuosina 2000–2002 Martland keskittyi toimintaansa Society for the Promotion of New Musicin taiteellisena johtajana. Vuonna 2003 hän aktivoitui jälleen säveltäjänä; hän loi jousikokoonpanoille teokset Plaint (2003), Tiger Dancing (2005), Eternity's Sunrise (2007) ja Reveille (2007). Vuodelta 2008 on jousikvartetille ja lyömäsoittimille sävelletty Starry Night. Vuonna 2009 Martland palasi kuorosävellykseen kantaatilla Darwin and Sea Songs, joka sävellettiin Paul Hillieriä varten ja jonka kantaesitti Ars Nova Copenhagen Tanskassa vuonna 2012.
Martland oli Etnan musiikkifestivaalin residenssisäveltäjä vuosina 2006–2007. Hän teki myös opetustyötä ja osallistui koulujen musiikkihankkeisiin. Hän kuoli 58-vuotiaana sydäninfarktiin.
Sorin järjestötalo

| Sorin järjestötalo> Tampereen Työväen Järjestötalo |
| --- | --- |
 Teatteri Siperia Sorin järjestötalossa kuukausi ennen talon purkamista elokuussa 2015.
Osoite:  Sorinkatu 16
Sijainti:  Tampere
Valmistumisvuosi:  1950
Purkuvuosi:  2015
Suunnittelija:  Orvo Leiniö
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Sorin järjestötalo (myös Sorin nuorisotalo, alkuperäiseltä nimeltään Tampereen Työväen Järjestötalo) oli Tampereella Ratinan kaupunginosassa sijainnut työväentalo, joka toimi myöhemmin nuorisotalona ja viimeksi teatterina. Rakennusmestari Orvo Leiniön suunnittelema talo valmistui vuonna 1950 SKP:n ja SKDL:n Tampereen piirijärjestöjen kokoontumistilaksi. 1940- ja 1950-lukujen työväentalorakentamisen lisäksi kierrätetyistä materiaaleista rakennettu järjestötalo edusti tyypillistä pulavuosien rakennustapaa. Rakennus purettiin syksyllä 2015 Tampereen poliisitalon laajennuksen tieltä.